**Keith Richards** (s. 18. joulukuuta 1943 Dartford, Englanti, Yhdistynyt kuningaskunta) on The Rolling Stones -yhtyeen perustajajäsen, kitaristi ja lauluntekijä. Richards on levyttänyt myös neljä sooloalbumia.

Elämä ja ura
------------

### Varhainen elämä

Keith Richards syntyi 18. joulukuuta 1943 Dartfordissa Kentissä Lontoon eteläpuolella. Kahdeksanvuotiaana hän ystävystyi koulussa tulevan The Rolling Stones -yhtyetoverinsa Mick Jaggerin kanssa. Kaksikko erosi kolmen vuoden kuluttua siirryttyään eri kouluihin. Silloin Richards oli jo kiinnostunut musiikista ja ihaili erityisesti Roy Rogersia. Ennen äänenmurrostaan Richards lauloi kuorossa, joka esiintyi jopa kuningattarelle.

### Muusikonuran alku

Richards kiinnostui 1950-luvulla yhdysvaltalaisesta rock and rollista ja alkoi soittaa kitaraa isoisänsä ohjauksella. Richards erotettiin koulusta huonon käytöksen vuoksi vuonna 1959, ja hänet lähetettiin Sidcupin taidekouluun. Siellä hän tapasi kitaristi Dick Taylorin, joka soitti bluesyhtyeessä Mick Jaggerin kanssa. Richards ja Jagger elvyttivät vuosia aiemmin katkenneen ystävyytensä, ja Richards liittyi Jaggerin yhtyeeseen, josta kehittyi The Rolling Stones. Yhtyeen virallinen ensikeikka oli kesällä 1962, kun Richards oli jo lopettanut koulunkäyntinsä.

### The Rolling Stones

The Rolling Stones nousi 1960-luvun puolivälissä maailmanmaineeseen. Richards kirjoitti alkuvuosien jälkeen yhtyeen kappaleet yhdessä Jaggerin kanssa. Richards sävelsi useita mieleenpainuvia kitarariffejä, kuten kappaleeseen "(I Can’t Get No) Satisfaction". Muita Richardsin yksin tai yhteistyössä Jaggerin kanssa kirjoittamia hittejä ovat esimerkiksi "Jumpin’ Jack Flash", "Ruby Tuesday", "Start Me Up", "Happy", "Gimme Shelter", "Wild Horses" ja "Angie". Richards käytti sähkökitarassaan avointa G-viritystä G-D-G-B-D jättäen alimman kielen pois. Epätavallinen viritys antoi Richardsin soitolle sen tunnusomaisen soundin.

Kun Rolling Stones muutti tyyliään suoraviivaisemmaksi rockyhtyeeksi vuonna 1969, Richardsin kitara nousi entistä kuuluvampaan osaan. Samalla Richardsin heroiiniriippuvuus alkoi kuulua yhtyeen levytysten tasossa. Albumilla *Some Girls* (1978) Richards oli jo vapautunut huumeriippuvuudestaan. Yhtye on jatkanut toimintaansa 2020-luvulle asti, ja Richards jatkaa sen jäsenenä.

### Ura Rolling Stonesin ulkopuolella

#### Yhteistyöt

Richards vuonna 1965
Richards alkoi 1960-luvun lopulta alkaen tehdä yhteistyötä muiden artistien kanssa. Hän soitti bassoa The Dirty Mac -superyhtyeessä vuoden 1968 *Rock & Roll Circus* -televisio-ohjelmassa. 1970-luvulla Richards soitti kolmella Ron Woodin sooloalbumilla ja keikkaili Yhdysvalloissa Woodin yhtyeessä The New Barbarians.

1980-luvulla Richards soitti tai toimi tuottajana esimerkiksi Tom Waitsin, George Jonesin, Aretha Franklinin, Ronnie Spectorin ja Max Romeon levyillä. Vuonna 1989 Richards toimi Chuck Berryn konserttielokuvan *Hail! Hail! Rock 'n' Roll* musiikillisena ohjaajana.

#### Sooloura

Richards levytti vuonna 1978 soolosinglen "Run Rudolph Run".

Richards ja Mick Jagger riitaantuivat 1980-luvulla, kun Richards ei pitänyt Jaggerin vaatimuksista viedä Rolling Stonesia nykyaikaisen popin suuntaan. Richards julkaisi vuonna 1988 ensimmäisen sooloalbuminsa *Talk Is Cheap*, jolta julkaistiin kohtalaisesti menestynyt single "Take It So Hard". Vuonna 1991 Richards julkaisi livealbumin *Live at Hollywood Palladium*. Näillä kahdella levyllä soitti X-pensive Winos -yhtye, jonka Richards perusti vuonna 1987 yhdessä tuottaja Steve Jordanin kanssa *Hail! Hail! Rock ’n’ Roll* -elokuvaa varten. Yhtyeessä soittivat kitaristi Waddy Wachtel, saksofonisti Bobby Keys, kosketinsoittaja Ivan Neville ja basisti Charley Drayton.

Richardsin toinen studiosooloalbumi *Main Offender* julkaistiin vuonna 1992. Sen jälkeen Richards jatkoi uraansa jälleen tiiviisti Rolling Stonesissa. Richardsin kolmas sooloalbumi *Crosseyed Heart* julkaistiin vuonna 2015. Sen yhteydessä julkaistiin dokumenttielokuva *Under the Influence*. 2010-luvulla Richards on soittanut jälleen myös muiden artistien albumeilla.

#### Elokuvissa

Näyttelijä Johnny Depp kertoi ottaneensa vuonna 2003 ilmestyneessä elokuvassa *Pirates of the Caribbean: Mustan helmen kirous* roolihahmoonsa Jack Sparrow’n mallia Keith Richardsista. Richards valittiinkin elokuvasarjan kolmanteen ja neljänteen osaan näyttelemään Jack Sparrow’n isää Teague Sparrow’ta.

### Tunnustuksia

Richards nimettiin Songwriters Hall of Fameen vuonna 1993. Hänet nimettiin Rock and Roll Hall of Fameen Rolling Stonesin jäsenenä vuonna 1989. *Rolling Stone* -lehti listasi vuonna 2011 Richardsin kaikkien aikojen neljänneksi parhaaksi kitaristiksi.

Yksityiselämä
-------------

Richards seurusteli vuosien 1967–1979 aikana malli ja näyttelijä Anita Pallenbergin kanssa. He eivät menneet naimisiin mutta saivat kolme lasta, Marlon-pojan vuonna 1968 ja Angela-tyttären vuonna 1972. Tara-tyttö kuoli vauvaikäisenä vuonna 1976. Richards meni vuonna 1983 naimisiin Patti Hansenin kanssa, ja pariskunta sai kaksi tytärtä, Thedodora Dupree Richardsin (s. 1985) ja Alexandra Richardsin (s. 1986).

Richards on pidätetty viisi kertaa huumeista ja on myöntänyt itse olleensa päihdeongelmainen. Häntä uhkasi vuonna 1967 yhden vuoden vankeustuomio, mutta tuomio kumottiin syytteen ongelmallisuudesta johtuneen julkisen tyrmistyksen johdosta.

Richards loukkaantui vakavasti vuonna 2006 pudottuaan palmusta Fidžillä. Hän sai aivoverenvuodon ja hänet leikattiin. Hän lopetti juopottelun vuonna 2017.

Diskografia
-----------

Richards esiintymässä vuonna 1995
### Sooloalbumit

* *Talk Is Cheap*  (1988)
* *Main Offender*  (1992)
* *Crosseyed Heart*  (2015)

### Muut julkaisut

* *Live at the Hollywood Palladium, December 15, 1988*  (1991) (livealbumi)
* *Vintage Vinos*  (2010) (kokoelma-albumi)

Bibliografia
------------

* *Elämä*. (alkuteos *Life*, 2010). Suomentanut Hyrkäs, Seppo & Vaara, Kristiina. WSOY, 2010. ISBN 9789510393680.
* *Ukki ja minä: tarina isoisästäni ja ensimmäisestä kitarastani*. (alkuteos *Gus & Me: The Story of My Granddad and My First Guitar*, 2014). Suomentanut Leppänen, Petri. Like, 2015. ISBN 9789520112219.

Lähteet
-------

1. ↑  Rolling Stones *Encyclopedia Britannica*. Viitattu 15.12.2012.
2. 1 2 3 4 5 6 7 8 9 10 11  Steve Huey: Keith Richards: Artist Biography AllMusic. Viitattu 16.1.2018.
3. 1 2 3  Keith Richards Songwriters Hall of Fame. Viitattu 16.1.2018.
4. ↑  Ted Drozdowski: Play In Open G Tuning Like Keith Richards *Gibson.com*.  18.12.2014.  Arkistoitu 21.1.2018. Viitattu 21.1.2018.
5. 1 2 3  Keith Richards Bio *Rolling Stone*.  Arkistoitu 17.1.2018. Viitattu 16.1.2018.
6. ↑  KeithRichards.com Official Website *KeithRichards.com Official Website*. Viitattu 6.12.2015.
7. ↑  Johnny Depp 'sponged' from Keith Richards for 'Pirates Of The Caribbean' NME.  Arkistoitu 14.7.2014. Viitattu 15.12.2012.
8. ↑  Keith Richards Returning For ‘Pirates of the Caribbean 4′ Screenrant. Viitattu 15.12.2012.
9. ↑  The Rolling Stones Rock and Roll Hall of Fame. Viitattu 16.1.2018.
10. ↑  100 Greatest Guitarists Rolling Stone. Viitattu 10.12.2012.
11. ↑  Niina Enqvist: Keith Richards, 74, laittoi korkin kiinni: terveelliset elämäntavat osoittautuivat haasteeksi – bänditoverit huomasivat käytöksessä heti muutoksen *Ilta-Sanomat*.  13.12.2018. Viitattu 19.12.2018.

Kirjallisuutta
--------------

* Sandford, Christopher: *Keith Richards*. Like, 2008. ISBN 978-952-01-0111-4.

Aiheesta muualla
----------------

* Kuvia tai muita tiedostoja aiheesta **Keith Richards** Wikimedia Commonsissa

Wikisitaateissa on kokoelma sitaatteja aiheesta ***Keith Richards***. 

* Ylen Elävä arkisto: Keith Richards -haastattelu 1988

The Rolling Stones

| 
* Mick Jagger
* Keith Richards
* Charlie Watts
* Ron Wood

 |
| --- |
| 
* Brian Jones
* Mick Taylor
* Ian Stewart
* Bill Wyman
* Dick Taylor

 |

|  |  |
| --- | --- |
| Studioalbumit: | 
* *The Rolling Stones*
* *The Rolling Stones No. 2*
* *Out of Our Heads*
* *Aftermath*
* *Between the Buttons*
* *Their Satanic Majesties Request*
* *Beggars Banquet*
* *Let It Bleed*
* *Sticky Fingers*
* *Exile on Main St.*
* *Goats Head Soup*
* *It’s Only Rock ’n’ Roll*
* *Black and Blue*
* *Some Girls*
* *Emotional Rescue*
* *Tattoo You*
* *Undercover*
* *Dirty Work*
* *Steel Wheels*
* *Voodoo Lounge*
* *Bridges to Babylon*
* *A Bigger Bang*
* *Blue & Lonesome*
* *Hackney Diamonds*

 |
| Vain Yhdysvalloissa julkaistut studioalbumit: | 
* *12 X 5*
* *The Rolling Stones, Now!*
* *December’s Children (And Everybody’s)*

 |
| Livealbumit: | 
* *Got Live If You Want It!*
* *Get Yer Ya-Ya’s Out!*
* *Love You Live*
* *"Still Life" (American Concert 1981)*
* *Flashpoint*
* *Stripped*
* *The Rolling Stones Rock and Roll Circus*
* *No Security*
* *Live Licks*
* *Shine a Light*

 |
| Kokoelmia: | 
* *Big Hits (High Tide and Green Grass)*
* *Flowers*
* *Through the Past, Darkly (Big Hits Vol. 2)*
* *Stone Age*
* *Gimme Shelter*
* *Hot Rocks 1964–1971*
* *Rock ’n’ Rolling Stones*
* *More Hot Rocks (Big Hits & Fazed Cookies)*
* *No Stone Unturned*
* *Made in the Shade*
* *Metamorphosis*
* *Jump Back: The Best of The Rolling Stones 1971–1993*
* *Forty Licks*

 |


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Japani
* Tšekki
* Australia
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* Europeana
* SNAC
* IdRef

 |

 |